open-index/open-wikipedia-markdown huggingface dataset:
Lysis

"**Lysis**" on antiikfilosoof Platoni dialoogi vormis filosoofiline teos.

"Lysises" kohtuvad Ktesippos ja Sokrates; esimene neist kurdab, et Hippothales on armunud Lysise nime kandvasse noormehesse. See koostab Lysise auks luuletusi, mis toob kaasa Sokratese küsimuse, kas taolised luuletused ei ole koostatud mitte luuletaja enda auks, kui too peaks armastatu südame võitma. Ta lisab, et mida enam taolistesse luuletustesse panustada, seda naeruväärsem on autor, kui ta peaks ebaõnnestuma. Ühtlasi soovitab ta Hippothalesel, et see korraldaks tema kohtumise Lysisega, et ta võiks demonstreerida, kuidas vestlus välja nägema peaks.

Selgub, et see pole kuigi raske, kuna Lysis viibib sealsamas lähedal palestras oma sõbra Menexenose (tõenäoliselt samanimelise dialoogi peategelase nimekaim) seltsis. Sokrates alustab vestlust, ent Menexenos on sunnitud lahkuma. Sokrates viib jutu vanemlikule armastusele ja sellele, et Lysisel pole lubatud teha kõike, mida ta sooviks. Seega pole tõeline sõprus ja armastus (*[[philia]]*) nagu lipitsemine, vaid arvestab sõbra ja armastatu võimetega.

Menexenos tuleb tagasi ja Lysis avaldab soovi, et Sokrates väljendaks neid mõtteid ka Menexenosele. Sokrates alustabki Menexenosega vestlemist, küsides, kas sõprus ja armastus on vastastikune või mitte. Algse idee, et see on vastastikune, lükkab ümber see, et armastaja tunded ei muutu ka siis, kui armastuse objekt teda vihkab. Seega peab tõene olema hoopis vastupidine, mida kinnitab see, kuidas vanemad oma lapsi armastavad.

Seejärel liigub arutelu sellele, milliste isikute vahel sõprus olla saab. Algse idee kohaselt on sõbrad sarnased ja kuna ebavooruslike vahel taolist sõprust olla ei saa, siis on sõbrad kaks vooruslikku isikut. Sealt tekib aga küsimus, milleks seda vaja peaks olema, kuna kahel voorustes täiuslikul inimesel pole teineteist ja seega ka sõprust vaja. Vastandid tõmbuvad just seetõttu, et täiendavad teineteist. Samas ei saa õiglane isik olla ebaõiglase sõber ega mõõduka mõõdutundetu sõber. Pigem võib sõprus eksisteerida selliste vahel, kellest üks on hea, teine ei ole aga ei hea ega halb.

Edasi liigub arutelu sõpruse põhjustele. Sokrates väidab, et põhjuseks on mingi puudus. Terved arsti ei vaja, küll aga vajavad arsti sõprust haiged. Sealt järeldab ta, et sihiks on tervis ehk pigem on sõpruse põhjuseks mingi hüve, nii et sõprus jääks ka püsima maailmas, kus halba ei ole. Seega kuulub sõprus loomuste juurde, kes teineteist täiendavad. See aga viib vastuoluni algsete järeldustega, mille kohaselt sõprus ei pea olema vastastikune.

Nagu Platoni varasematele dialoogidele üldiselt omane, nii jääb ka selles dialoogis lahendus leidmata ja sõprus määratlemata.

## Välislingid
* Lysise dialoog inglise keeles
Jim Bridenstine

**James Frederick Bridenstine** (sündinud 15. juunil 1975) on Ameerika Ühendriikide poliitik.  Bridenstine oli 23. aprillist 2018 20. jaanuarini 2021 NASA peadirektor ning 3. jaanuarist 2013 kuni 23. aprillini 2018 Ameerika Ühendriikide Esindajatekoja saadik. Bridenstine on vabariiklane.

1. septembril 2017 nimetas president Donald Trump Bridenstine'i NASA peadirektori kandidaadiks ning Senat kinnitas selle 19. aprillil 2018. Bridenstine oli Esindajatekojas teaduse-, kosmose- ja tehnoloogiakomitee liige ning temast sai esimene poliitik, kes on valitud NASA peadirektoriks. Bridenstine'i kandidatuur oli vastuoluline, sest tal pole teaduskraadi ja ta oli skeptiline kliimamuutuse osas, mille suhtes on ta seisukoht muutunud.

## Viited
Skawina

**Skawina** on linn Poolas Väike-Poola vojevoodkonnas Oświęcimi maakonnas, Skawina valla halduskeskus. Skawina asub Krakówi kesklinnast umbes 12 km edelas.

Skawina asutati ja sai linnaõigused 1364. aastal. 1772–1918 oli linn Austria-Ungari võimu all. Raudteeühendus alates 1884. aastast.

Skawinas asub autoosade tootja Valeo tehas ja lahustuva kohvi vabrik Grana.

## Galerii

Skawina-pałac w parku.jpg
Rynek w Skawinie.JPG


## Viited
Hugh Dryden

**Hugh Latimer Dryden** (2. juuli 1898 – 2. detsember 1965) oli Ameerika Ühendriikide aeronautikateadlane ja riigiteenistuja. Ta oli NACA viimane peadirektor ning NASA esimene asepeadirektor alates 19. augustist 1958 kuni oma surmani.

Dryden suri 1965. aastal vähki.

Tema järgi oli aastatel 1976 kuni 2014 nimetatud NASA Armstrongi Lennu Uurimiskeskus.

## Viited
Mariner 2

**Mariner 2** oli NASA kosmoseaparaat, mis sooritas 14. detsembril 1962 esimese möödalennu teisest planeedist, möödudes Veenusest. Aparaat startis Cape Canaveralilt 27. augustil 1962 ja möödus Veenusest detsembris, lähenedes kuni 34 773 km kaugusele.

Missiooni peamisteks eesmärkideks olid aparaadiga raadioühenduse pidamine Veenuse läheduses ja Veenuse radiomeetriline uurimine. Teel Veenusele mõõtis Mariner 2 päikesetuult, kinnitades Luna 1 tehtud mõõtmisi. Missiooni mõõtmised näitasid, et planeetidevaheline tolm on hõredam kui varem arvati, ning registreeris mitu päikesepurset. Veenusest möödudes tuvastas aparaat, et Veenusel on äärmuslikult kõrge temperatuuriga pealispind.

## Viited
Brayden Point

**Brayden Point** (sündinud 13. märtsil 1996 Calgarys Alberta provintsis) on Kanada jäähokimängija, kes mängib keskründajana NHL-i klubis Tampa Bay Lightning.

2014. aastal valiti ta NHL-i ''draft''is Lightningu poolt 79. valikuna. Enne NHL-i karjääri algust mängis ta aastatel 2011–2016 viis hooaega Western Hockey League'i klubis Moose Jaw Warriors. NHL-is tegi ta Lightningu meeskonnas debüüdi 2016. aasta oktoobris. Hooajal 2017–18 tõusis ta klubi meeskonna resultatiivsuselt kolmandaks mängijaks (32+34).

2020. aastal võitis ta Lightninguga Stanley karika, kui finaalseerias alistati Dallas Stars. Ta oli sel hooajal 14 väravaga Stanley karika väljalangemismängude suurim väravakütt. Ta lõi värava muuhulgas finaalseeria viimases mängus.

2015. aastal tuli Point juunioride maailmameistriks. 2017. aasta maailmameistrivõistlustel võitis ta Kanada jäähokikoondise koosseisus hõbemedali.

## Välislingid
* Brayden Point NHL.com lehel
* Brayden Point hockeydb.com lehel
Ennisile

**Ennisile** oli liivlaste küla Lätis, nüüdisaegse haldusjaotuse järgi Saulkrasti piirkonnas Sēja vallas. 

Küla on esimest korda mainitud 1248 ühes Riia peapiiskopi Nicolaus von Naueni dokumendis.
Saaremaa Merekultuuri Seltsi toimetised

**Saaremaa Merekultuuri Seltsi toimetised** on Saaremaa Merekultuuri Seltsi aastast 2004 ilmuv jätkväljaanne. Igal köitel on eripealkiri. Väljaande toimetuskolleegiumi kuulub teiste seas Bruno Pao.

## Viited

## Välislingid
*
Wendeculla

**Wendeculla** oli liivlaste küla Lätis Koiva jõe ääres Turaidas.

Küla mainitakse Henriku Liivimaa kroonikas seoses sellega, et 1211 toimus seal kokkupõrge eestlaste ja nende vastu võidelnud liivlaste ja ristisõdijatega.

Küla nime esimest poolt (*wende-*) on seostatud võndlaste nimega ja teine pool on liivi sõnast tähendusega 'küla' (Kuramaa liivi ).
Rakvere Valla Sõnumid

**Rakvere Valla Sõnumid** on aastast 1996 ilmuv ajaleht, mis vahendab Rakvere valla uudiseid. Lehte annab välja Rakvere vallavalitsus.

Pärast 2017. aasta haldusreformi ühines selle ajalehega väljaanne Sõmeru Sõnumid.

## Viited

## Välislingid
*Ajalehest Rakvere valla kodulehel
*
Gabriel Landeskog

**Gabriel Ingemar John Landeskog** (sündinud 23. novembril 1992 Stockholmis) on Rootsi jäähokimängija, kes mängib NHL-i klubis Colorado Avalanche ründajana vasakul äärel. Ta on klubi meeskonna kapten.

Ta alustas karjääri Rootsi klubis Djurgårdens IF. Hooajal 2009–10 suundus ta mängima Põhja-Ameerikasse, liitudes Ontario Hockey League'i klubiga Kitchener Rangers.

2011. aastal valiti ta NHL-i ''draft''is Avalanche'i poolt teise valikuna. Hooajal 2011–12 sai ta NHL-is kohe Avalanche'i põhikoosseisu liikmeks. Debüüthooajal lõi ta 22 väravat ja kogus 52 punkti. Ta pälvis sel hooajal NHL-i hooaja uustulnukale antava Calder Memorial Trophy ja valiti uustulnukate sümboolsesse koosseisu (*All-Rookie Team*).

2012. aasta septembris määrati ta Avalanche'i kapteniks. Ta sai 19 aasta ja 286 päeva vanuselt NHL-i ajaloo noorimaks kapteniks.

2019. aastal osales ta NHL-i tähtede mängul.

2014. aasta taliolümpiamängudel võitis Landeskog Rootsi jäähokikoondise koosseisus hõbemedali. Aastatel 2013 ja 2017 on ta Rootsi koondisega tulnud maailmameistriks.

## Viited

## Välislingid

* Gabriel Landeskog NHL.com lehel
* Gabriel Landeskog hockeydb.com lehel
Õpetaja-metoodik

**Õpetaja-metoodik** ehk **pedagoog-metoodik** on kõrgeima kvalifikatsiooniga ametijärgu nimetus Eesti haridussüsteemis.

Ametijärk antakse atesteerimisel.

## Vaata ka
*pedagoog
*õpetaja

## Viited
Marioni maakond (Iowa)

**Marioni maakond** (*Marion County*) on maakond Ameerika Ühendriikides Iowa osariigis.

Maakonna halduskeskus on Knoxville.

## Ajalugu
Maakond moodustati 10. juunil 1845.
Maakond on nime saanud Ameerika iseseisvussõjas võidelnud brigaadikindrali Francis Marioni järgi.

## Rahvastik
Elanike arv oli 2010. aasta rahvaloenduse järgi 33 309.

Arvestuslik rahvaarvu muutus (1. juuli seisuga):

## Viited
Marshalli maakond (Iowa)

**Marshalli maakond** (*Marshall County*) on maakond Ameerika Ühendriikides Iowa osariigis.

Maakonna halduskeskus on Marshalltown.

## Ajalugu
Maakond moodustati 13. jaanuaril 1846. See on saanud nime ülemkohtunik John Marshalli järgi.

## Rahvastik
Elanike arv oli 2010. aasta rahvaloenduse andmetel 40 648.

Arvestuslik rahvaarvu muutus (1. juuli seisuga):

## Viited
Kareda Valla Maja

**Kareda Valla Maja** on mitmeotstarbeline ehitis Järva maakonnas Peetri alevikus. Majas on spordi-, maadlus- ja jõusaal ning tegutseb Kareda valla raamatukogu. Maja renoveeriti 2017. aastal.

## Viited

## Välislingid
*
Mahaska maakond

**Mahaska maakond** (*Mahaska County*) on maakond Ameerika Ühendriikides Iowa osariigis.

Maakonna halduskeskus on Oskaloosa.

## Ajalugu

Maakond moodustati 17. veebruaril 1843. Maakond on saanud nime aiovate pealiku Mahaska järgi, kes tapeti 1834. aastal.

## Rahvastik
Elanike arv oli 2010. aasta rahvaloenduse järgi 22 381.

Arvestuslik rahvaarvu muutus (1. juuli seisuga):

## Viited
Montgomery maakond (Iowa)

**Montgomery maakond** (*Montgomery County*) on maakond Ameerika Ühendriikides Iowa osariigis.

Maakonna halduskeskus on Red Oak.

## Ajalugu
Maakond moodustati 15. jaanuaril 1851.

## Rahvastik
Elanike arv oli 2010. aasta rahvaloenduse järgi 10 740.

Arvestuslik rahvaarvu muutus (1. juuli seisuga):

## Viited
Tartu Valla Muusikakool

**Tartu Valla Muusikakool** on muusikakool Tartu maakonnas Kõrvekülas ja Lähtes. Aastast 2014 on kooli direktor Ele Sonn.

Kool asutati 1998. aastal Vello Volteini ja vallavanem Aivar Soobi eestvedamisel. Voltein oli kooli esimene direktor. Kool tegutseb algusest peale kahes kohas - Kõrvekülas ja Lähtel, kus asuvad valla koolid (Kõrveküla Põhikool ja Lähte Ühisgümnaasium). 

Koolis töötab 14 õpetajat ja koolis õpib 85-90 last. Õppida saab klaverit, klarnetit, saksofoni, plokkflööti, flööti, viiulit, alt- viiulit, kromaatilist kannelt, kõiki vaskpuhkpille, klassikalist kitarri -ja rütmimuusika kitarri, rütmimuusika laulu-ja löökpille, lõõtspilli ja akordioni. Puhkpilli- ja löökpilliõpilastel on võimalus osaleda Väägvere Pasunakoori töös.

## Viited

## Välislingid
*Koduleht
Pottawattamie maakond

**Pottawattamie maakond** (*Pottawattamie County*) on maakond Ameerika Ühendriikides Iowa osariigis.

Maakonna halduskeskus on Council Bluffs.

## Ajalugu
Maakond moodustati 24. veebruaril 1847. Maakond on saanud nime potavatomide indiaanihõimu järgi.

## Rahvastik
Elanike arv oli 2010. aasta rahvaloenduse järgi 93 158.

Arvestuslik rahvaarvu muutus (1. juuli seisuga):

## Viited
Van Bureni maakond (Iowa)

**Van Bureni maakond** (*Van Buren County*) on maakond Ameerika Ühendriikides Iowa osariigis.

Maakonna halduskeskus on Keosauqua.

## Ajalugu
Maakond moodustati 7. detsembril 1836. See on saanud nime president Martin Van Bureni järgi.

## Rahvastik
Elanike arv oli 2010. aasta rahvaloenduse andmetel 7570.

Arvestusliku rahvaarvu dünaamika aastati (1. juuli seisuga):

## Viited
Sven Andrighetto

**Sven Andrighetto** (sündinud 21. märtsil 1993 Sumiswaldis) on Šveitsi jäähokimängija, kes mängib Šveitsi kõrgliiga klubis ZSC Lions ründajana paremäärel.

2013. aastal valiti ta NHL-i ''draft''is Montreal Canadiensi poolt 86. valikuna. Enne seda oli ta mänginud kaks hooaega Quebec Major Junior Hockey League'i klubis Rouyn-Noranda Huskies.

2013. aasta juulis sõlmis Canadiens Andrighettoga kolmeaastase lepingu. Hooajal 2013–14 mängis ta ainult American Hockey League'i (AHL) klubis Hamilton Bulldogs. Canadiensi meeskonnas tegi ta oma NHL-i debüüdi 6. detsembril 2014 mängus Dallas Starsi vastu, visates selles mängus ka värava. Suurema osa sellest hooajast mängis ta Bulldogsis. Canadiensi põhikoosseisu liikmeks ei saanud ta ka järgmistel hooaegadel, mängides vaheaegadega AHL-i klubis St. John's IceCaps.

2017. aasta märtsis liitus Andrighetto Colorado Avalanche'iga, kus mängis kokku kolm hooaega. 2019. aasta juulis sõlmis ta lepingu KHL-i klubiga Omski Avangard, kus ta mängis ühe hooaja. 2020. aasta juulis sõlmis ta viieaastase lepingu ZSC Lionsiga.

2018. aasta maailmameistrivõistlustel võitis ta Šveitsi jäähokikoondise koosseisus hõbemedali. Ta oli neil maailmameistrivõistlustel enim karistusminuteid teeninud mängija.

## Välislingid
* Sven Andrighetto NHL.com lehel
* Sven Andrighetto hockeydb.com lehel
Wapello maakond

**Wapello maakond** (*Wapello County*) on maakond Ameerika Ühendriikides Iowa osariigis.

Maakonna halduskeskus on Ottumwa.

## Ajalugu
Maakond moodustati 17. veebruaril 1843. See on saanud nime meskvakkide pealiku Wapello järgi.

## Rahvastik
Elanike arv oli 2010. aasta rahvaloenduse järgi 35 625.

Arvestuslik rahvaarvu muutus (1. juuli seisuga):

## Viited
Websteri maakond (Iowa)

**Websteri maakond** (*Webster County*) on maakond Ameerika Ühendriikides Iowa osariigis.

Maakonna halduskeskus on Fort Dodge.

## Ajalugu
Maakond moodustati 12. jaanuaril 1853.

## Rahvastik
Elanike arv oli 2010. aasta rahvaloenduse järgi 38 013.

Arvestuslik rahvaarvu muutus (1. juuli seisuga):

## Viited
Winneshieki maakond

**Winneshieki maakond** (*Winneshiek County*) on maakond Ameerika Ühendriikides Iowa osariigis.

Maakonna halduskeskus on Decorah.

## Ajalugu
Maakond moodustati 20. veebruaril 1847. See on saanud nime ühe hotšangi pealiku järgi.

## Rahvastik
Elanike arv oli 2010. aasta rahvaloenduse järgi 21 056.

Arvestuslik rahvaarvu muutus (1. juuli seisuga):

## Viited
Carl Robert Jakobsoni mälestussammas (Viljandi maakond)

**[[Carl Robert Jakobson]]i mälestussammas** on mälestussammas Viljandi maakonnas Viljandi kesklinnas. 

Samba autorid on kujur Mati Karmin ja arhitekt Tiit Trummal. Sammas avati 1993 Jakobsoni ajalehe Sakala 120. aastapäeva puhul.
Vaga vesi, sügav põhi

**Vaga vesi, sügav põhi** on vanasõna, mis peamiselt viitab inimese pealispinna all peituvale keerukusele. Vanasõnade klassifikatsioonis paigutatakse see inimpsüühika kategooria nr 13208 alla ning sellel võib olla tunnustav ("ei tee kärbselegi liiga") kui ka laitev tähendus ("kaval nagu kapsauss")..

The Concise Oxford Dictionary of Proverbs andmetel on vanasõnatüübi ladinakeelne esimene esinemine *altissima quaeque flumina minimo sono labi* ('sügavaimad jõed voolavad kõige vaiksemalt').. Saksakeelse fraasi *Stille Wasser sind tief* ('vaiksed veed on sügavad') päritolu seostatakse Friedrich Ludwig Schröderi samanimelise komöödiaga aastast 1786.

Vanasõna autentseid arhiivitekste on Eesti Rahvaluule Arhiivi kogudes teada 210.

## Vaata ka
*Vanasõnade loend

## Viited
KHL-i hooaeg 2018–2019

**KHL-i hooaeg 2018–2019** oli KHL-i 11. hooaeg. Hooaeg algas 1. septembril 2018 ja lõppes 19. aprillil 2019.

Esimest korda tuli meistriks Moskva CSKA, kes alistas Gagarini karika finaalis Omski Avangardi mängudega 4:0. Moskva CSKA sai esimeseks klubiks, kes on Gagarini karika finaalis võitnud kõik neli mängu. Ühtlasi sai Moskva CSKA-st esimene Gagarini karika võitnud klubi, mis oli samal hooajal võitnud ka põhihooaja.

Hooajal 2018–2019 osales liigas 25 klubi – kaks klubi vähem kui hooajal 2017–2018. Hooajal 2017–2018 liigas mänginud Togliatti Lada ja HK Jugra liitusid Venemaa tugevuselt teise jäähokiliigaga VHL. Seni Läänekonverentsis mänginud Nižni Novgorodi Torpedo suundus Idakonverentsi, mille tulemusena kuulus hooajal 2018–2019 Läänekonverentsi 12 klubi ja Idakonverentsi 13 klubi.

Põhihooajal pidasid kõik 25 klubi kokku 62 mängu, mis oli kuus mängu rohkem kui hooajal 2017–2018.

## Statistika
### Põhihooaeg
;Väljakumängijad

Allikas

## Auhinnad
* Väljalangemismängude väärtuslikum mängija – Ilja Sorokin (Moskva CSKA)
* Gagarini karika finaalseeria väärtuslikum mängija – Ilja Sorokin (Moskva CSKA)
* Parim kaitsja – Darren Dietz (Astana Barõs)
* Parim väravavaht – Juha Metsola (Ufa Salavat Julajev)
* Parim uustulnukas – Ilja Konovalov (Jaroslavli Lokomotiv)
* Parim peatreener – Igor Nikitin (Moskva CSKA)

;Hooaja sümboolne koosseis
***Väravavaht**: Juha Metsola (Ufa Salavat Julajev)
***Kaitsjad**: Nikita Nesterov (Moskva CSKA), Darren Dietz (Astana Barõs)
***Ründajad**: Teemu Hartikainen (Ufa Salavat Julajev), Mihhail Grigorenko (Moskva CSKA), Ilja Mihhejev (Omski Avangard)

## Välislingid
* Ametlik koduleht
Jonida Maliqi

**Jonida Maliqi** (sündinud 26. märtsil 1983 Tiranas) on Albaania poplaulja, telesaatejuht, stiiliikoon ja ettevõtja. 

Ta esindas 2019. aasta Eurovisiooni lauluvõistlusel Albaaniat lauluga "Ktheju tokës", mis sai finaalis 90 punktiga 17. koha.

## Diskograafia

* "Nuk të pres" (2005)

## Auhinnad
**Festivali i Këngës**

**Kënga Magjike**

**Video Fest Awards**

**Top Fest**

**Zhurma Show Awards**

## Võistlejana telesaatesarjades

* "Festivali i Këngës" (1995, 1999, 2000, 2001, 2002, 2004, 2006, 2007, 2018)
* "Big Brother" (2008)
* "Dua vendin tim" (2012)
* "Dancing with the Stars" (2014)
* "The Voice of Albania" (2016)

## Isiklikku
Ta oli abielus Gent Prizreniga, kuid paar lahutas abielu 2017. aasta märtsis; neil on poeg Dan. Tal on õde Xhilda.

## Muud
Tal on butiik Tiranas ja oma kingapood. Ta annab heategevuskontserte ning annetab orbudele toitu ja riideid. Ta räägib itaalia keelt. Ta ei oska süüa teha.

## Viited
Maksim Mamin

**Maksim Vladimirovitš Mamin** (vene keeles Максим Владимирович Maмин; sündinud 13. jaanuaril 1995 Moskvas) on Venemaa jäähokimängija, kes mängib ründajana NHL-i klubis Florida Panthers.

Moskva CSKA-s tegi ta KHL-is debüüdi hooajal 2014–15. Debüüthooajal lõi ta viis väravat ja kogus 10 punkti ning valiti liiga hooaja parimaks uustulnukaks.

2016. aastal valis Florida Panthers ta NHL-i ''draft''is 175. valikuna. Panthersiga sõlmis ta 2017. aasta juunis kaheaastase lepingu. Hooaja 2017–18 esimeses pooles mängis ta American Hockey League'i klubis Springfield Thunderbirds. NHL-is tegi ta Panthersi meeskonnas debüüdi 7. jaanuaril 2018 mängus Columbus Blue Jacketsi vastu. Esimese värava lõi ta NHL-is 22. veebruaril 2018 mängus Washington Capitalsi vastu.

Hooaega 2018–19 alustas Mamin seitsme punktita mänguga ning 2018. aasta novembris naasis ta Moskva CSKA-sse. Kuigi 2018–19 põhihooajal kogus ta vaid kolm punkti, lõi ta Gagarini karika finaalseeria otsustavas neljandas mängus lisaajal Omski Avangardi vastu värava, kindlustades Moskva CSKA-le esimese Gagarini karika võidu. 2019. aasta aprillis sõlmis ta Moskva CSKA-ga kaheaastase lepingu.

2021. aasta juulis naasis Mamin Florida Panthersi, sõlmides klubiga üheaastase lepingu.

2015. aasta juunioride maailmameistrivõistlustel võitis Mamin Venemaa kuni 20-aastaste koondisega hõbemedali. Ta kuulus Venemaa jäähokikoondisse 2018. aasta maailmameistrivõistlustel.

## Viited

## Välislingid
* Maksim Mamin NHL.com lehel
* Maksim Mamin hockeydb.com lehel
Victor Polyakoff

**Victor Polyakoff** (sündinud 9. mail 1957 Tallinnas) on Eesti teatritegelane ja poliitik.

Polyakoff lõpetas Tallinna 26. Keskkooli, õppis kolm aastat Tallinna Pedagoogilises Instituudis. 1977. aastal astus ta Lunatšarski-nimelisse Riiklikku Teatrikunsti Instituuti, mille lõpetas 1981. aastal kino- ja teatrinäitleja erialal. 

Aastatel 1984–1988 töötas ta Eesti Televisioonis režissööri assistendina ning kunsti- ja kirjandussaadete toimetuse režissöörina. 1988–1991 oli ta Tallinna Linnahalli juures tegutseva reklaamiagentuuri Antrakt *showman*. Raadios Tallinn oli tal sel ajal igal nädalal 4 tundi saateid, kus mängis vene muusikat. Aastast 1992 töötas ta Päevalehe levidirektorina. Alates 28. oktoobrist 1993 oli ta Tallinna linnavolikogu aseesimees. Aastatel 2011–2019 töötas Maardu kultuuri- ja infokeskuse direktori ja kunstilise juhina. Harjumaa kultuurikorraldajate liidu ja Eesti Teatriliidu liige.

Polyakoff on olnud Eestimaa Ühendatud Vasakpartei juhatuse liige. Ta on 2022. aastast Eesti Konservatiivse Rahvaerakonna liige.

## Isiklikku
Aastatel 1981–2011 oli ta abielus Svetlana Jantšekiga, kellega nad korraldasid alates 2005. aastast iga-aastast vene teatri festivali Kuldne Mask Eestis.

Tal on poeg Lev ja 9 aastat noorem tütar Polina.

## Viited
Philipp Grubauer

**Philipp Grubauer** (sündinud 25. novembril 1991 Rosenheimis) on Saksamaa jäähokimängija, kes mängib väravavahina NHL-i klubis Seattle Kraken.

2010. aastal valiti ta NHL-i ''draft''is Washington Capitalsi poolt 112. valikuna. Enne NHL-i karjääri algust mängis ta Ontario Hockey League'i (OHL), ECHL-i ja American Hockey League'i klubides. 2010. aastal tuli ta Windsor Spitfiresiga OHL-i meistriks.

Capitalsi meeskonnas tegi ta NHL-is debüüdi 27. veebruaril 2013 mängus Philadelphia Flyersi vastu, sekkudes mängu vahetusest Braden Holtby asemele. Algkoosseisus tegi ta esimese mängu sama aasta 9. märtsil mängus New York Islandersi vastu.

17. aprillil 2015 sai Grubauer esimeseks Saksamaal sündinud väravavahiks, kes võitis Stanley karika väljalangemismängu algkoosseisu kuuludes. 2017–18 tegi ta oma seni parima hooaja, saades 28 korda algkoosseisus alustades 15 võitu. Väljalangemismängude esimese ringis esimeses mängus Columbus Blue Jacketsi vastu alustas ta algkoosseisus, kuid pärast lisaaja kaotust 3:4 sai Capitalsi põhiväravavahiks taas Holtby. Capitals võitis Stanley karika, alistades finaalseerias Vegas Golden Knightsi.

2018. aasta juunis liitus Grubauer Colorado Avalanche'iga. Hooaja 2019–20 väljalangemismänge alustas Grubauer väga edukalt, kui lasi seitsme mänguga endale lüüa keskmiselt 1,87 väravat mängus, kuid vigastus tegi tema hooajale lõpu. Hooajal 2020–21 tegi ta oma seni parima hooaja NHL-is, kui sai kirja 30 võitu ja vaid üheksa kaotust, lasi endale lüüa keskmiselt 1,95 väravat mängus (liigas paremuselt teine näitaja) ning tegi seitse nullimängu (samal hooajal suutis sama palju veel ainult New York Islandersi väravavaht Semjon Varlamov). Hooaja 2020–21 väljalangemismängudes viis ta Avalance'i võidule kuues esimeses mängus. Sellega sai Grubauer NHL-i ajaloo kümnendaks väravavahiks, kes on väljalangemismängudes saanud kirja kümme võitu järjest. Seejärel tema vorm langes ning Avalanche kaotas väljalangemismängude teises ringis Vegas Golden Knightsile mängudega 2:4, kuigi oli juhtinud 2:0.

2021. aasta juulis sõlmis Grubauer kuueaastase lepingu NHL-is debüteeriva klubiga Seattle Kraken.

Saksamaa jäähokikoondisse on Grubauer kuulunud kolmedel maailmameistrivõistlustel.

## Viited

## Välislingid
* Philipp Grubauer NHL.com lehel
* Philipp Grubauer hockeydb.com lehel
Alexander Wennberg

**Alexander Niclas Wennberg** (sündinud 22. septembril 1994 Nackas) on Rootsi jäähokimängija, kes mängib keskründajana NHL-i klubis New York Rangers.

Aastatel 2011–2013 mängis ta kodumaal Djurgårdensis ja hooajal 2013–14 Frölunda HC-s.

2013. aastal valis Columbus Blue Jackets ta NHL-i ''draft''is 14. valikuna. NHL-is tegi Blue Jacketsi meeskonnas debüüdi 9. oktoobril 2014 mängus Buffalo Sabresi vastu. Esimese värava lõi ta NHL-is sama aasta 22. detsembril mängus Nashville Predatorsi vastu. 2017. aasta septembris pikendas Blue Jackets Wennbergiga lepingut kuue aasta võrra.

2020. aasta oktoobris sõlmis ta üheaastase lepingu Florida Panthersiga. 2021. aasta juulis sõlmis ta kolmeaastase lepingu NHL-is esimest hooaega alustava klubiga Seattle Kraken. 2024. aasta märtsis kaubeldi Wennberg Krakenist New York Rangersisse.

Aastatel 2013 ja 2014 võitis ta Rootsi kuni 20-aastaste koondisega juunioride maailmameistrivõistlustel hõbemedali. Rootsi jäähokikoondisse on Wennberg kuulunud 2016. ja 2019. aasta maailmameistrivõistlustel.

## Viited

## Välislingid
* Alexander Wennberg NHL.com lehel
* Alexander Wennberg hockeydb.com lehel
Duncan Laurence

**Duncan de Moor** (esinejanimega **Duncan Laurence**; sündinud 11. aprillil 1994 Spijkenisses) on Hollandi laulja.

2014. aastal osales ta Hollandi talendisaate "The Voice of Holland" saadetes, kus jõudis kaheksa parema sekka.

Ta võitis Hollandi esindajana 2019. aasta Eurovisiooni lauluvõistlusel Tel Avivis esikoha lauluga "Arcade".

2023. aasta sügisel andis ta välja albumi "Skyboy".

## Välislingid
* Laulja koduleht
UÕK Kiievi piiskopkond

**UÕK Kiievi piiskopkond** (ukraina keeles Київська єпархія ПЦУ) on Ukraina Õigeusu Kiriku piiskopkond, mis hõlmab Kiievi linna kogudusi ja kloostreid. 

## Ajalugu
UÕK Püha Sinod andis 5. veebruaril 2019 piiskopkonna metropoliit Filaret (Denõssenko) alluvusse. Tema alluvusse ei antud Püha Miikaeli Kuldsete Kuplitega kloostrit. 2019. aasta maikuu alguses teatas UÕK eestseisja Epifanius (Dumenko), et metropoliit Filaretile alluv Kiievi piiskopkond ei ole end juriidiliselt UÕK osana ümber registreerinud. 29. mail 2019 andis Epifanius välja ukaasi, millega viis Kiievi Solomianskõi rajooni Jumalaema Kaitsmise kiriku koguduse enda alluvusse kuni Kiievi piiskopkond on UÕK osana ümber registreeritud. Filaret kutsus 20. juuniks 2019 Kiievi Püha Vladimiri katedraali kokku likvideeritud KPUÕK kohaliku kirikukogu, mis kuulutas KPUÕK laialisaatmise tühiseks. Filaret lisas, et tal on õigus saada endale kõik UÕK Kiievi kogudused ja kloostrid. 20. juunil toimunud kirikukogule kutsus Filaret ka Püha Theodosiuse kloostri ülema arhimandriit Makariuse (Papiš), kes sinna ei ilmunud. Seepeale proovis Filaret teda ametist tagandada ja määrata tema asemele endale lojaalse arhimandriit Andrease, kes saabuski kloostrit üle võtma, kuid see ebaõnnestus. Makarius teatas, et ei osale kirikulõhes ning klooster jääb UÕK alluvusse. 24. juunil 2019 kokku tulnud UÕK Püha Sinod otsustas võtta Filaretilt õiguse juhtida Kiievi piiskopkonda ning piiskopkond läks UÕK eestseisja Epifaniuse otsese juhtimise alla.

## Viited
Krabi Põhikool

**Krabi Põhikool** oli põhikool Võru maakonnas Varstu vallas Krabi külas. Kool suleti 2014. aastal.

## Ajalugu
Esimesed andmed koolihariduse andmisest Krabil pärinevad 19. sajandi teisest poolest, kui Krabil tegutses kaks kooli: õigeusu ja luteri kiriku juures. Kolmas koolihoone ehitati Krabile 1837. aastal, see sai juurdeehitise 1937. aasta sügisel. 1917. aastal eraldati kool kirikust ja Krabi vallavolikogu liitis kaks kooli. Kool muudeti neljaklassiliseks, töötas kaks õpetajat. 1924. aastal muudeti kool viieklassiliseks. 1925. aastal lisandus kuues klass. 1946. aastal lisandus seitsmes klass ja 1960. aastal kaheksas klass. 1988. aastal muudeti kool üheksaklassiliseks ja alates 1990. aastast kandis kool põhikooli nime.

Krabi Põhikool suleti 2014. aasta sügisel, sest kooli oli õppima jäänud ainult neli Varstu valla last. Samas alustas samas 1. septembrist tegevust erakool – Krabi Kool – õpilaskodu vajavatele ja haridusliku erivajadusega lastele.

## Koolimaja

Kuni 1997. aasta sügiseni toimus õppetöö nn Krabi vanas koolimajas. 1996. aastal ehitati kõrvalkrundile uus koolimaja, kus algas õppetöö 10. novembril 1997. 1998. aastal koliti sinna hoonesse ümber ka Krabi raamatukogu.

## Direktorid
* 1930–1944 Jakob Ristsoo
* 1944–1948 Elli Raidvee
* 1948–1958 Armin Allas
* 1958–1964 Kalju Lumi
* 1964–1984 Hilja Paeglis
* 1984–1999 Siimo Uibo
* 1999–2014 Ale Sprenk

## Viited
Eelim

**Tallinna Nelipühakogudus Eelim** on nelipühilaste kogudus Tallinnas, mis tegutseb aadressil Tatari tänav 52. Koguduse pastorid on Olius Thaling ja Marijana Thaling.

Koguduse palvemaja paikneb vanemas kahe-kolmekorruselises majas, mis on korda tehtud.

## Viited

## Välislingid
*Koduleht
Heerold (ajaleht)

**Heerold** (esialgse nimega **Pärnu Nädalaleht**) oli ajaleht, mis ilmus aastatel 1995–1996 Pärnus. Ajalehte andis välja ettevõte Al Pari. Leht ilmus üks kord nädalas.

## Viited

## Välislingid
*
Pärnu Päevaleht

**Pärnu Päevaleht** oli 1926–1940 ilmunud ajaleht, mis vahendas Pärnu linna ja selle lähiümbruse uudiseid. Lehte andis välja Pärnu Kirjastus-Ühisus. Leht ilmus kuus korda nädalas.

1935-1939 oli lehel kaasanne: Vändra Uudised.

## Viited

## Välislingid
*
Medea Džapharidze

**Medea Džaparidze** (20. veebruar 1923 Thbilisi – 31. märts 1994) oli Gruusia näitleja ja Gruusia NSV rahvakunstnik. 

1939. aastal lõpetas Medea Džaparidze Tbilisi VIII keskkooli. Pärast seda töötas ta kaks aastat Nadzaladevi rahvakunsti teatris. 1942. aastast kuni elu lõpuni oli ta Kote Marjanišvili akadeemilise teatri näitleja. Medea käis Rustaveli teatri stuudios kuulamas Giorgi Tovstonogovi loengukursuseid. Pärast seda saadeti ta Voldemar Nemirovitš-Dantšenko stuudiosse Moskvas. Seal aitas teda Zarakski, kes kutsus teda Mossoveti teatrisse, kus ta mängis hiljem Cleopatra rolli venekeelses näidendis "Caesar ja Cleopatra". Peagi naasis Madea kodumaale ning näitles elu lõpuni Gruusia lavadel.

Tema tuntumate rollide hulka kuuluvad Nina Mihhail Lermontovi "Maskeraadis", Julia William Shakespeare'i Romeo ja Julias, Beatrice "Haavatud abikaasa mõrvas", proua Ana "Richard III-s", purjus naine M. Baratašvili "Merejalaväelases", Važhava Pšavela "Lõikamises", Marta Cassona filmis  , Varvara Karupovna Kita Butšaidze'i "Aavle'i koeras", Gulkani P. Kakabadže "Kakhaberi mõõgas", pühak Sophoklese "Kuningas Oidipuses" ja ema Laša Tabukašvili .

1950. aastal pälvis Medea rolli eest "Džurgaja kilbis" NSV Liidu riikliku preemia. Samal aastal sai ta ka Gruusia NSV rahvakunstnikuks. Enamik filme, kus Medea on näidelnud, on esilinastunud kas Gruusia Rahvusarhiivis või Cannes'i filmifestivalil.

Ta on maetud Didube panteoni.

## Valik filme

* 1942 – "Giorgi Saakadze"
* 1944 – "Džurgaja kilp"
* 1947 – "Poeetide häll" (õde Akakia roll)
* 1948 – "Keto ja Kote" (Keto roll)
* 1952 – "Piikide vallutajad" (Elene roll; dubleerinud Aleksandra Haritonova)
* 1968 – "Granaatõuna värv" (luuletaja ema roll)
* 1983 – "Sinised mäed"
* 1985 – "Minema läheb sügisene vihm"

## Tunnustus

* 1950 – Gruusia NSV rahvakunstnik
* 1950 – NSV Liidu riiklik preemia
* 1950 – Stalini preemia
* 1958 – orden Austuse märk 
* 1986 – Tööpunalipu orden 
* 1988 – Thbilisi aukodanik

## Isiklikku
Medea Džaparidze oli abielus kirjanik Revaz Tabukašviliga. 

## Viited
Aadressleht

**Aadressleht** oli 1929 Tallinnas ilmunud ajaleht, mis sisaldas kõikvõimalikke aadresse. Lehte andis välja Ed. Kriisa. Lehe vastutav toimetaja oli V. Kender. Leht ilmus kuus korda nädalas.

## Viited

## Välislingid
*
Abieluleht

**Abieluleht** oli eesti ajaleht, mis ilmus aastatel 1931–1933 Tallinnas ning käsitles abielu ja perekonnaga seotud teemasid.

Lehe väljaandja ja vastutav toimetaja oli A. Jürisson. Leht ilmus korra nädalas. Abileluleht oli Ajaviitelehe ja Rahva Elu tasuta lisaleht.

Aastatel 1932–1933 kandis leht nime **Rahva Elu** *: Perekonna- ja endine "Abieluleht"* (1932, nr. 6 – 1933). 1933. aastal hakkas uuesti ilmuma algse nimega **Abieluleht**: *Ajaviitelehe hinnata kaasanne*. 1933. aastal ilmus ka lisaväljaandena **Lihavõtte-number**.

Toimetus asus Tallinnas aadressil Suur Karja 2–6.

Trükikojad: Estotrükk 1931 nr. 1–20, 1933; J. ja A. Paalmann 1931 nr. 21 – 1932 nr. 1–38; J. Zimmermann 1932 nr. 39 – 1933 nr. 7, Estotrükk 1933 nr. 8–12.

## Viited

## Välislingid
*
Oorgu oja

**Oorgu oja** (ka **Soosaare peakraav**) on kraav Võrtsjärve madalikul, Viljandi maakonnas Viljandi vallas, Adula oja vasakpoolne lisajõgi.

Kraavi pikkus on 14 km, valgla pindala 33,5 km², langus 6,5 m ja lang 0,46 m/km. Kraav saab alguse 44,5 m kõrguselt Järtsaare külas Tässi raba servast ja suubub Oorgu ja Parika küla piiril 38 m kõrgusel vasakult poolt Adula ojasse 2,9 km kaugusel selle suudmest. Kraav kuulub Ida-Eesti vesikonda ja Võrtsjärve alamvesikonda.

## Viited

## Välislingid
*
*
Meskvaki keel

**Meskvaki keel** ehk **foksi keel** ehk **rebase keel** ehk **rebaseindiaani keel** on algonkini keelkonda kuuluv keel, mida rääkisid traditsiooniliselt meskvakid ehk rebaseindiaanlased ja soogid.

Meskvaki keelel on kaks murret: rebaseindiaani ja soogi. Sageli loetakse meskvaki keele murdeks ka kikapuu keelt. Meskvaki keel on väljasuremisohus, seda räägib umbes 200 inimest Iowas ja umbes 50 Oklahomas.

## Fonoloogia

Meskvaki keeles on 8 vokaalfoneemi (4 lühikest /a, e, i, o/ ja 4 pikka  /aː, eː, iː, oː/) ning 15 konsonantfoneemi.

## Viited

## Välislingid

*http://www.native-languages.org/meskwaki-sauk.htm#language
4. järgu haldusüksus

**4. järgu haldusüksus** on haldusüksus, mis on mingi riigi haldusüksuste hierarhias ülaltpoolt neljandal tasemel. 

* **Hiina**: vald ja suurvald
* **Kreeka**: vald (δήμοι, dimoi)
Bielke

**Bielke** [bjellke] on Rootsi põlisaadlisuguvõsa, mis pärineb Smålandist. Suguvõsa esindajad tegutsesid ka Eesti- ja Liivimaal. 

Suguvõsa on esimest korda mainitud 13. sajandil. Suguvõsa on Natt och Dagi suguvõsa kõrval üks vanimaid Rootsi aadlisuguvõsasid.

Rootsi riigikantsler Svante Turesson Bielke (1567–1609) ja  Turu õuekohtu esimene president Nils Turesson Bielke (1569–1639) introdutseeriti Rootsi rüütelkonda aadlisuguvõsade loendis vabahärrasuguvõsa nr 6 all.

Eestimaal olid Bielked Jägala, Valingu mõisa ja Nehatu mõisa jt. omanikud.

## Suguvõsa liikmeid
* Ture Pedersson Bielke (1507–1577), Salestadi ja Kråkerumi härra, Upplandi *[[lagman]]* ja Rootsi riiginõunik
*Axel Eriksson (Bielke) (sünd. u 1500 – 1559), Rootsi riiginõunik ja kihelkonnakohtunik (rootsi k. häradshövding)
*Johan Axelsson (surn. 1576), Rootsi riiginõunik ja  Vadstena linnuse ja Östergötlandi asehaldur
*Hogenskild Nilsson Bielke (1538–1605), Varbergi linnuse ja Östergötlandi asehaldur, Rootsi riiginõunik ja ajutine Rootsi viitseregent  Axel Bielkega (1589), Johan III visiidi ajal Tallinnasse
*Claes Nilsson Bielke (1544–1623), asehaldur ja Viki vabahärra 
*Svante Turesson Bielke (1567–1609) (:sv:Svante Bielke), Rootsi riigimees, Rootsi riigikantsler 1602–1609
*Gunilla Johansdotter Bielke af Åkerö (1568–1597), Rootsi kuninganna (1585–1592), Rootsi kuninga Johan III-da abikaasa, Östergötlandi hertsogi Johani (1589–1618) ema
*Nils Turesson Bielke (1569–1639), Rootsi riigimees, Tallinna linna-, linnuse ja lääni asehaldur (1605), Turu õuekohtu esimene president
*Sten Svantesson Bielke (1598–1638), Rootsi riigimees,  Rootsi riiginõunik
*Sigrid Nilsdotter Bielke (1607–1634), abiellus Rootsi riigimehe ja feldmarssali  Åke Henriksson Tottiga (1598–1640)
* Ture Nilsson Bielke (1606–1648), riiginõunik ja Salestadi vabahärra
*Gustaf Nilsson Bielke (1608–1661), Tartu õuekohtu president 1647–1661	
*Sten Nilsson Bielke (1624–1684), Rootsi riigivarahoidja (*Riksskattmästare* – riigimaksumeister) 1672–1684
*Nils Turesson Bielke (1644–1716), Rootsi väejuht, diplomaat, riigimees (Rootsi riiginõukogu liige) ja Salestadi krahv
*Carl Gustaf Bielke (1683–1754), Rootsi ratsaväe kindralmajor, Västernorrlandi, Gävleborgi ja Jämtlandi lääni maavanem
* krahv Ture Gabriel Bielke (1684–1763), Rootsi sõjaväelane (kindralmajor) ja riigimees, riiginõunik, Rootsi riiginõukogu liige

## Viited

## Välislingid
*Bielke, släkt, Svenskt biografiskt lexikon (art av G. Carlsson.), sok.riksarkivet.se
*Bielke af Åkerö nr 8, www.adelsvapen.com
*Grevliga ätten Bielke nr 29, www.adelsvapen.com
Üldbioloogia

**Üldbioloogia** on bioloogia distsipliin ja õppeaine, mis tegeleb elussüsteemide üldiste omaduste kirjeldamisega. 

Üldbioloogia nimetus on kujunenud vastandusena eribioloogia(te)le, mis kirjeldavad erinevate taksonite omadusi. Samalaadselt on näiteks zooloogiat jaotatud üldzooloogiaks ja erizooloogiaks. 

Üldbioloogia on valdavalt kirjeldav ja induktiivne. Ta eristub teoreetilisest bioloogiast, kuivõrd kasutab vähe deduktiivseid meetodeid ning pole niivõrd teoreetiline teadus, kuivõrd bioloogia üldistusi esitav. 

Üldbioloogia on tihti üks gümnaasiumi taseme õppeaineid.

## Vaata ka
*matemaatiline bioloogia
*teoreetiline bioloogia

## Kirjandus
*Sarapuu, Tago; Kallak, Henni 1993. *Bioloogia XII klassile: üldbioloogia*. (Toimetanud Mart Viikmaa.) Tallinn: Koolibri.
Kuiviži

**Kuiviži** (eesti **Kuivaste**) on endine küla Lätis Limbaži piirkonnas Salatsi vallas.

Kuiviži ja Heinaste vahel asub Randu pļavas (hoiuala).
Anatoli

**Anatoli** (vene Анатолий, ukraina Анатолій; vene-ladina transliteratsioonis **Anatolij**; Venemaal ja Ukrainas kehtivas transliteratsioonis **Anatolii**, varasemas transliteratsioonis **Anatoliy** või **Anatoly**) on kreeka päritolu (Ανατόλιος) venepärane mehenimi.

Kreeka nime Ανατόλιος variandid on ka prantsuse Anatole, ladina Anatolius, läti Anatols, leedu Anatolijus ja poola Anatol või Anatoliusz.

## Nime levik Eestis

2018. aasta seisuga oli see Eestis esinemissageduselt 58. mehenimi. 1. jaanuari 2018 seisuga oli Eestis eesnimi Anatoli 2584 mehel.

2020. aasta seisuga oli Anatoli Eestis esinemissageduselt 66. mehenimi. 1. jaanuari 2020 seisuga oli Eestis eesnimi Anatoli 2423 mehel. Samal ajal oli 1142 mehel nimi Anatoly (150.), 157 mehel Anatolii (504.) ja 77 mehel Anatoliy (726.).

## Nime tuntud kandjaid
*Anatoli Aleksin, juudi rahvusest vene kirjanik 
*Anatoli Berezovoi, Nõukogude Liidu kosmonaut 
*Anatoli Bõkov, Nõukogude Liidu maadleja, olümpiavõitja ja olümpiahõbe
*Anatoly Donchenko, vene päritolu Saksamaa maletaja, rahvusvaheline meister
*Anatoli Ennvere, eesti põllumajandusteadlane
*Anatoli Gantvarg, juudi päritolu Valgevene kabetaja, neljakordne maailmameister rahvusvahelises kabes
*Anatoli Garšnek, Eesti helilooja ja muusikapedagoog
*Anatoli Gromõko, Venemaa rahvusvaheliste suhete spetsialist, afrikanist ja diplomaat
*Anatoli Ivanov, vene proosakirjanik ja stsenarist
*Anatoli Kaigorodov, vene päritolu Eesti maalikunstnik. 
*Anatoli Karpov, Venemaa maletaja ja maletreener, endine maailmameister
*Anatoli Lukjanov, NSV Liidu partei- ja riigitegelane ja Venemaa poliitik, viimane Nõukogude Liidu Ülemnõukogu esimees
*Anatoli Kašpirovski, Venemaa psühhoterapeut
*Anatoli Krikun, Eesti korvpallur ja korvpallitreener
*Anatoli Lunatšarski, Vene revolutsionäär, nõukogude riigi- ja haridustegelane, kirjanik
*Anatoli Martšenko, Nõukogude Liidu dissident, kirjanik ja inimõiguste aktivist
*Anatoli Nekrassov, vene vaimne õpetaja, lektor ja nõustaja, raamatute autor
*Anatoli Org, eesti ujuja, spordiajakirjanik, sporditegelane ja spordiajaloolane
*Anatoli Ostroumov, vene rahvusest õigeusu vaimulik, kes tegutses alates 1919. aastast Eestis.
*Anatoli Podtšekajev, Venemaa ja Eesti arhitekt. 
*Anatoli Sobtšak, Venemaa poliitik, esimene Peterburi linnapea peale NSVL-i lagunemist, õigusteaduste doktor
*Anatoli Solovjanenko, ukraina ooperilaulja, tenor
*Anatoli Šari, ukraina ajakirjanik, blogija ja poliitik
*Anatoli Šmigun, Eesti suusataja, suusatreener, Kristina Šmiguni isa ja treener 
*Anatoli Tšaikovski,  Venemaa riigitegelane, jurist, helilooja Pjotr Tšaikovski noorem vend
*Anatoli Štšura, Eesti muusik, Narva Linna Sümfooniaorkestri peadirigent ja kunstiline juht
*Anatoli Tšubais, Venemaa majandus- ja riigitegelane, üks liberaalsete reformide ideolooge ja eestvedajaid 1990. aastatel
*Anatoli Tõmoštšuk, Ukraina jalgpallur
*Anatoli Ulturgašev, Sahha balletitantsija ja balletipedagoog

## Viited

## Välislingid
*
Antonin

**Antonin** venepärane on mehenimi.

2018. aasta seisuga oli see Eestis esinemissageduselt 2954. mehenimi. 1. jaanuari 2018 seisuga oli Eestis eesnimi Antonin 6 mehel.

## Nime kandjaid
*Antonin Artaud, prantsuse teatriteoreetik, näitleja ja kirjanik.
*Antonin Scalia, USA jurist

## Vaata ka
*Antonina

## Viited

## Välislingid
*
Arkadi

**Arkadi** (vene keeles Аркадий) on venepärane mehenimi. See pärineb vanakreeka nimest Ἀρκάς, mis tähendab Arkaadia elanikku.

Armeenias kandis eesnime Arkadi 2014. aastal 3890 meest, Gruusias 1300, Saksamaal üle 430 ja Venemaal üle 350 mehe (Аркади). Eesti oli eesnime Arkadi kandjate arvult maailmas kuues.

Eesnime Аркадий kandis Venemaal ligi 52 500 meest, Usbekistanis ligi 2500 meest. Nime Arkadiy kandjaid oli Iisraelis üle 5200 ja Ameerika Ühendriikides üle 2200 mehe. 

## Nimest Eestis
2024. aasta 1. jaanuari seisuga oli eesnimi Arkadi 277 mehel. See oli populaarsuselt 405. mehenimi. Vanim Arkadi oli vanuserühmas 85+, noorim vanuserühmas 0–4. Arkadi oli keskmiselt 51 aasta vanune.

Kõige populaarsem oli eesnimi Arkadi vanuserühmas 60–64, kus neid oli 10 000 elaniku kohta 3,56. Nimi oli kõige levinum Ida-Viru maakonnas, kus neid oli maakonna 10 000 elaniku kohta 4,52.

## Nime tuntud kandjaid
*Arkadi Babtšenko, vene sõjaajakirjanik
*Arkadi Filippov, eesti vaimulik
*Arkadi Gaidar, vene kirjanik
*Arkadi Harlampijev, vene ja eesti poksija ning poksitreener
*Arkadi Perventsev, vene kirjanik
*Arkadi Popov, eesti arst ja tervishoiujuht
*Arkadi Rannes, eesti majandusteadlane
*Arkadi Reigo, eesti haridustegelane ja pedagoog
*Arkadi Rotenberg, vene miljardär
*Arkadi Strugatski, vene ulmekirjanik
*Arkadi Viira, eesti maadleja
jt.

## Viited

## Välislingid
*
Arthur

**Arthur** võib tähendada järgmist:
*Arthur (film)
*Arthur (eesnimi)
*Kuningas Arthur
*Arthur (Walesi prints)

## Vaata ka
*Artur
Arthur (eesnimi)

**Arthur** on mehenimi.

2018. aasta seisuga oli see Eestis esinemissageduselt 400. mehenimi. 1. jaanuari 2018 seisuga oli Eestis eesnimi Arthur 240 mehel.

## Nime tuntud kandjaid
*Kuningas Arthur
*Arthur Ashkin
*Arthur Compton
*Arthur Miller

## Vaata ka
*Artur

## Viited

## Välislingid
*
Afanassi

**Afanassi** (vene Афанасий) on venepärane mehenimi.

2018. aasta seisuga oli Eestis seda eesnime vähem kui viiel inimesel.

## Nime tuntud kandjaid
*Afanassi Bulgakov
*Afanassi Ossipov
*Afanassi Triškin
*...

## Viited

## Välislingid
* Afanassi Statistikaameti andmebaasis
Lembuži

**Lembuži** on küla (*ciems*) Lätis Limbaži piirkonnas Liepupe vallas. Küla asub Liivi lahe kaldal  Liepupe jõe suudmes ja jääb endisest piirkonnakeskusest Salatsist 35,8  ning Riiast  73,7 km kaugusele.

Looduskaitse all on kolm külas kasvavat mändi ja sanglepp.

Aastatel 2009–2021 kuulus küla Salatsi piirkonda.
## Elanikkond


* 9 (1989)
* 59 (2000)
* 6 (2006)

* 49 (2011)
* 37 (2021)
* 36 (2025)


## Viited
Üttekääne

**Üttekääne** ehk **vokatiiv** on kääne, mis leidub indoeuroopa keeltes, nagu näiteks ladina keeles ja läti keeles, ja kartveli keeltes, näiteks gruusia keeles. 

Üttekäänet kasutatakse kellegi või millegi kõnetamisel, näiteks legendi järgi Gaius Julius Caesari veidi enne tema mõrvamist öeldud lauses "*[[Et tu, Brute?|tu quoque, Brute]]*" ('ka sina, Brutus') on Brutuse nimi üttekäändes. 

Keeleajalooliselt on peetud üttekäänet indoeuroopa käändesüsteemi osaks. Üttekääne on olemas lisaks ladina keelele ka näiteks sanskriti keeles, paali keeles ja vanakreeka keeles. Hulgas tänapäeva indoeuroopa keeltes on üttekääne kadunud, kuid üttekääne on säilinud balti keeltes, osas keldi keeltes ja suuremas osas slaavi keeltes (kuid näiteks mitte vene keeles). 

Kuigi tänapäeva keeleteadus eesti keeles üttekäänet ei erista, on kõige varasemates eesti keele grammatikates ladina keele käändesüsteemi eeskujul eeldatud üttekäände olemasolu, nagu ka teisi ladina keele käändeid. 1637. aastal ilmunud Heinrich Stahli grammatika toob üttekäände näideteks eesti keeles määramata artikliga ainsuses "o üx Jummal" ja mitmuses "o öhet Jummalat" ning määratud artikliga ainsuses "o se Innimenne" ja mitmuses "o needt Innimesset". 

## Vaata ka
*eesti keele grammatika

## Viited
Boriss

**Boriss** (kirillitsas Борис; ukraina-eesti transkriptsioonis **Borõss**, bulgaaria ja serbia transkriptsioonis **Boris**) on slaavi mehenimi.

2018. aasta seisuga oli Boriss Eestis esinemissageduselt 184. mehenimi. 1. jaanuari 2018 seisuga oli Eestis eesnimi Boriss 882 mehel.

1. jaanuari 2021 seisuga oli Eestis eesnimi Boriss 812 mehel. See oli levikult 200. mehenimi.

## Nime tuntud kandjaid
*Boriss Jeltsin
*Boriss Nemtsov
*Boriss Pasternak
*...

## Vaata ka
*Boris

## Viited

## Välislingid
*
Bogdan

**Bogdan** (ukrainapäraselt **Bohdan**, kirillitsas Богдан) on slaavi mehenimi.

2018. aasta seisuga oli see Eestis esinemissageduselt 341. mehenimi. 1. jaanuari 2018 seisuga oli Eestis eesnimi Bogdan 319 mehel.

## Nime tuntud kandjaid
*Bohdan Bondarenko
*Bogdan Filov
*Bohdan Hmelnõtskõi
*Bohdan Stupka
*...

## Viited

## Välislingid
*
Atšagua keel

**Atšagua keel** on Colombias räägitav keel, mis kuulub aravaki keelkonda. Seda räägitakse Meta jõe äärsetel aladel.

## Kõnelejate arv
Atšagua keelt räägib hinnanguliselt umbes 250 inimest.

## Fonoloogia
Atšagua keeles on 5 lühikest ja 5 pikka vokaalfoneemi ning 19 konsonantfoneemi.

## Süntaks
Põhisõnajärg lauses on SVO, näiteks:

## Viited

## Välislingid

*http://www.language-archives.org/language/aca
*https://wals.info/languoid/lect/wals_code_acg
*https://sails.clld.org/languages/aca
Brayden Schenn

**Brayden Michael Schenn** (sündinud 22. augustil 1991 Saskatoonis Saskatchewani provintsis) on Kanada jäähokimängija, kes mängib keskründajana NHL-i klubis St. Louis Blues.

2009. aastal valis Los Angeles Kings ta NHL-i ''draft''is viienda valikuna. Enne NHL-is debüteerimist mängis ta Western Hockey League'i (WHL) klubis Brandon Wheat Kings. NHL-is tegi ta Kingsi meeskonnas debüüdi 26. novembril 2009 mängus Vancouver Canucksi vastu, kuid see jäi sel hooajal tema ainsaks mänguks NHL-is. Hooajal 2010–11 pääses ta Kingsi meeskonnas väljakule kaheksal korral. Suurema osa ajast mängis ta neil hooaegadel WHL-i ja American Hockey League'i klubides.

2011. aasta juunis liitus Schenn Philadelphia Flyersiga. Flyersi meeskonnas debüteeris ta 2011. aasta oktoobris. Esimese värava lõi Schenn NHL-is 2. jaanuaril 2012 mängus New York Rangersi vastu. 2011–12 põhihooajal lõi ta kokku 12 väravat. 

2017. aasta juunis liitus ta St. Louis Bluesiga. Hooaeg 2017–18 oli tema seni karjääri edukaim hooaeg NHL-is, kui ta lõi 28 väravat ja kogus 70 punkti.

2018. aastal osales ta NHL-i tähtede mängul.

2015. aastal tuli ta Kanada jäähokikoondise koosseisus maailmameistriks. Lisaks on ta maailmameistrivõistlustelt võitnud veel ühe hõbemedali.

Tema vanem vend Luke Schenn mängib samuti NHL-is.

## Välislingid

* Brayden Schenn NHL.com lehel
* Brayden Schenn hockeydb.com lehel
Araalialised

**Araalialised** (*Araliaceae*) on õistaimede sugukond sarikalaadsete seltsist.

## Perekondi
*Luuderohi (*Hedera*; üks liik ka Eestis)
*Ogapaanaks (*Acanthopanax*)
Süvakosmose sidevõrk

**Süvakosmose sidevõrk (DSN)** on NASA sidevõrk, mida kasutatakse sidepidamiseks süvakosmoses paiknevate NASA ja teiste agentuuride kosmoseaparaatidega. Sidevõrku juhib NASA nimel JPL ning selle juhtimiskeskus asub USA California osariigis Pasadenas. 

DSN koosneb kolmest rajatisest, mis asuvad Ameerika Ühendriikides, Hispaanias ja Austraalias. Selline antennide paigutus võimaldab sidevõrgul pidevalt kosmoseaparaatidega suhelda, sest seda ei mõjuta Maa pöörlemine. Igas rajatises on vähemalt neli antenni, millest väikseima diameeter on 34 m on suurima oma 70 m.

DSNi antenne kasutatakse peale kosmoseaparaatidega sidepidamise ka raadioastronoomias.
## Viited
Kollalised

**Kollalised** (*Lycopodiaceae*) on soontaimede sugukond koldade (*Lycopodiopsida*) seltsist.

## Perekonnad Eestis
*Kold (*Lycopodium*)
*Sookold (*Lycopodiella*)
*Ungrukold (*Huperzia*)
*Vareskold (*Diphasiastrum*)
Kontpuulised

**Kontpuulised** (*Cornaceae*) on õistaimede sugukond kontpuulaadsete seltsist.

## Perekondi
**Chamaepericlymenum* – kukits
**Cornus* – kontpuu
**[[Davidia]]*
**[[Nyssa]]*
**[[Stylidium]]*
**[[Swida]]*
Asparilised

**Asparilised** (*Asparagaceae*) on õistaimede sugukond asparilaadsete seltsist.

Sugukonda kuulub umbes 119 perekonda 3170 liigiga.

## Perekondi
*alamsugukond *Agavoideae* – agaavilised
***Agave* – agaav
***Camassia* – preeriaküünal
***Hosta* – hosta
***[[Leucocrinum]]*
***Yucca* – tääkliilia

*alamsugukond *Asparagoideae* – asparilised
***Asparagus* – aspar

*alamsugukond *Lomandroideae* – raudlehelised
***[[Acanthocarpus]]* 

*alamsugukond *Nolinoideae* – noliinalised
***Beaucarnea* – mugulagaav ehk bokarna
***Convallaria* – maikelluke
***Dracaena* – draakonipuu
***Ophiopogon* – maohabe
***Ruscus* – ruskus

*alamsugukond *Scilloideae* – sillalised
***Drimia* – driimia
***Eucomis* – tuttliilia
***Hyacinthus* – hüatsint
***Muscari* – kobarhüatsint
***Ornithogalum* – linnupiim
***[[Pseudomuscari]]*
***Scilla* – siniliilia

## Viited
Lahnarohulised

**Lahnarohulised** (*Isoetaceae*) on koldtaimede sugukond lahnarohulaadsete seltsist. 

## Perekonnad
*Lahnarohi (*Isoetes*; pärismaiseid liike ka Eestis)
*†*[[Lepacyclotes]]*
*†*[[Tomiostrobus]]*